રાજકોટ શહેરમાં બેફામ બનેલા બુટલેગરો ઉપર વિશેષ વોચ રાખવાની સૂચના અન્વયે ડીસીબીના સ્ટાફે જામનગર રોડ નાગેશ્વર સોસાયટી પાસેથી દારૂ ભરેલી બોલેરો પીકઅપ વાન સાથે એક શખ્સને અને ગોંડલ ચોકડી પાસેથી બે ઇકો કારમાં નીકળેલા રાજકોટ અને જામનગરના બે શખ્સોને 84 બોટલ દારૂ સાથે ઝડપી લઇ બંને કાર કબ્જે કરી છે જયારે આજી ડેમ પોલીસે ભાવનગર હાઇવે ઉપરથી 540 બોટલ દારૂ ભરેલી ટવેરા કાર ઝડપી લઇ કાર નંબર આધારે બુટલેગરની શોધખોળ હાથ ધરી છે ત્રણેય દરોડામાં 1668 બોટલ દારૂ, 4 કાર સહીત, 3 ફોન 19,58,580 રૂપિયાનો મુદામાલ કબ્જે લીધો છે.